OpenLLM-France/wikimedia huggingface dataset:
# Torrent de Païssa

El torrent de Païssa, també conegut per torrent de Son Marrano, està situat a la Marina de Llucmajor, Mallorca. Aquest corrent d'aigua està format pels torrents que provenen de la part muntanyosa del nord-est llucmajorer, a les possessions de Binilagant, Son Verd i Binificat, que convergeixen en el sector de ses Piquetes des Pèlec, i des d'aquí es canalitzen en direcció a migjorn, passant per la possessió de Son Muletó, des d'on segueixen cap a les terres de les possessions de Païssa i de Son Marrano. Després s'uneix amb el torrent d'Alfàbia i formen el torrent de Son Catlar, que recorre el terme municipal de Campos fins a la desembocadura a la mar.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).
# Serra Llarga (Lleida)

* Aquest article tracta sobre la serra de Lleida. Vegeu-ne altres significats a «Serra Llarga».
La Serra Llarga és una serra situada al municipi de Lleida a la comarca del Segrià, amb una elevació màxima de 220,1 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kasseien Omloop Exloo

La Kasseien Omloop Exloo va ser una cursa ciclista femenina d'un dia que es disputà anualment al poble d'Exloo, al municipi de Borger-Odoorn, als Països Baixos.

## Palmarès

| Any | Vencedora | Segona | Tercera |
| 2007 | Moniek Rotmensen | Kirsten Wild | Claudia Witteveen |
| 2008 | Kirsten Wild | Adrie Visser | Elise van Hage |
| 2009 | Chantal Blaak | Chloe Hosking | Adrie Visser |
| 2010 | Regina Bruins | Kirsten Wild | Marie Lindberg |
| 2011 | Christine Majerus | Liesbet De Vocht | Martina Zwick |

## Enllaços externs

* Palmarès a sitiodeciclismo.net
* Palmarès a cyclebase.nl
# Juan Antonio Señor Gómez

Juan Antonio Señor Gómez (Madrid, 26 d'agost de 1958) és un exfutbolista i entrenador de futbol madrileny. Com a jugador ocupava la posició de migcampista. Va ser internacional amb la selecció espanyola.

## Trajectòria

Format en les categories inferiors del Reial Madrid, va debutar professionalment en el modest CD Ciempozuelos, de la Tercera Divisió. A la 80/81 marxa al Deportivo Alavés, i des de l'any següent, forma part del Reial Saragossa, tot convertint-se en un dels jugadors més importants de l'equip aragonès durant la dècada dels 80. Amb el Zaragoza disputaria 304 partits a primera divisió, tot marcant 54 gols. Va guanyar la Copa del Rei de 1986.
Es va haver de retirar prematurament, a causa d'una malaltia cardiaca, penjant les botes al final de la campanya 89/90.
Després de la seua retirada, ha seguit vinculat al món del futbol, bé com a entrenador d'equips com Mérida UD, UD Salamanca, FC Cartagena o CD Logroñés o bé com a organitzador de campus de futbol per a joves a l'Aragó.

## Internacional

Señor va sumar 41 partits internacionals amb la selecció absoluta espanyola, des del seu debut el 27 d'octubre de 1982, davant Islàndia a Màlaga. Va marcar sis gols amb els espanyols, dels quals hi destaca el dotzè i darrer de la golejada davant Malta. El madrileny el va marcar al minut 85, en un encontre que Espanya necessitava vèncer d'una diferència d'11 gols per classificar-se a l'Eurocopa de 1984.
Hi va participar en eixa Copa d'Europa i al posterior Mundial de 1986. A la cita mexicana, va marcar en quarts de final contra Bèlgica.

## Referències

* ↑ «Spain – Footballer of the Year». RSSSF [Consulta: 2 juny 2014].
* ↑ Juan Señor tiene constancia de que debe abandonar definitivamente el fútbol activo, El País, 24 de març de 1990 (castellà)
* ↑ España, con 12 goles a Malta, alcanzó la fase final de la Eurocopa; El País, 22 de desembre de 1983 (castellà)
* ↑ Señor – International Matches; a RSSSF
* ↑ «1–1: Buenas noches, España» (en castellà). Mundo Deportivo, 23-06-1986. [Consulta: 2 juny 2014].

## Enllaços externs

* Fitxa com jugador
* Fitxa com a entrenador
* Juan Señor a National-Football-Teams.com (anglès)
* Web oficial del campus Juan Señor Arxivat 2017-04-28 a Wayback Machine. (castellà)
Juan Antonio Señor amb la selecció espanyola - Plantilles de navegació :
Selecció de futbol d'Espanya – Eurocopa 1984
1 Arconada •
2 Urquiaga •
3 Camacho •
4 Maceda •
5 Goikoetxea •
6 Gordillo •
7 Señor •
8 Víctor •
9 Santillana •
10 Gallego •
11 Carrasco •
12 Salva •
13 Buyo •
14 J. Alberto •
15 Robert •
16 Francisco •
17 Marcos •
18 Butragueño •
19 Sarabia •
20 Zubizarreta •
Entrenador: Muñoz
Selecció de futbol d'Espanya – Copa del Món de futbol 1986
1 Zubizarreta •
2 Tomás •
3 Camacho •
4 Maceda •
5 Víctor •
6 Gordillo •
7 Señor •
8 Goikoetxea •
9 Butragueño •
10 Carrasco •
11 Julio Alberto •
12 Quique Setién •
13 Urruti •
14 Gallego •
15 Chendo •
16 Rincón •
17 Francisco •
18 Calderé •
19 Salinas •
20 Eloy •
21 Míchel •
22 Ablanedo •
Entrenador: Muñoz :
# Teixidor intermedi

El teixidor intermedi (Ploceus intermedius) és un ocell de la família dels ploceids (Ploceidae).

## Hàbitat i distribució

Habita sabanes riberenques, canyars i arbres de l'oest i sud d'Angola, República Centreafricana, República del Congo, sud-est i est de la República Democràtica del Congo, Uganda, Ruanda, sud-est del Sudan, centre i sud d'Etiòpia, Djibouti i Somàlia cap al sud fins Kenya, Tanzània, Zàmbia, Malawi, Moçambic, nord de Namíbia, nord i est de Botswana i est de Sud-àfrica.

## Referències

* ↑ «Teixidor intermedi». Cercaterm. TERMCAT, Centre de Terminologia. Rev. 20/02/2022(català)
# Scorpis

Scorpis és un gènere de peixos pertanyent a la família dels kifòsids.

## Taxonomia

* Scorpis aequipinnis (Richardson, 1848)
* Scorpis chilensis (Guichenot, 1848)
* Scorpis georgiana (Valenciennes, 1832)
* Scorpis lineolata (Kner, 1865)
* Scorpis violacea (Hutton, 1873)

## Referències

* ↑ The Taxonomicon (anglès)
* ↑ Richardson, J., 1844-1848. Ichthyology of the voyage of H. M. S. Erebus & Terror,... A: J. Richardson & J. E. Gray. The zoology of the voyage of H. H. S. "Erebus & Terror," under the command of Captain Sir J. C. Ross ... during ... 1839-1843. Londres. Ichthy. Erebus & Terror v. 2 (2): i-viii + 1-139, Pls. 1-60.
* ↑ Guichenot, A., 1848. Fauna Chilena. Peces. Pp. 137-370. A: C. Gay, Historia física y política de Chile. Zoología, v. 2. París i Santiago de Xile.
* ↑ Cuvier, G. & A. Valenciennes, 1832. Histoire naturelle des poissons. Tome huitième. Livre neuvième. Des Scombéroïdes. Hist. Nat. Poiss. v. 8: i-xix + 5 pp. + 1-509, Pls. 209-245.
* ↑ Kner, R., 1865. Fische. Reise der öesterreichischen Fregatte "Novara" um die Erde in den Jahren 1857-1859, unter den Befehlen des Commodore B. von Wüllerstorf-Urbain. Wien. Zool. Theil. Fische Novara Exped. v. 1 (pt 1): 1-109, Pls. 1-5.
* ↑ Hutton, F. W., 1873. Contributions to the ichthyology of New Zealand. Trans. Proc. N. Z. Inst. v. 5 (art. 28): 259-272, Pls. 7-12.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Ramón José de Arce

Ramón José de Arce y Uribarri Martínez de Ojeda y Fernández de Liencres (Selaya, 25 d'octubre de 1755 - París, 19 de febrer de 1844) fou un religiós càntabre. Ocupà diversos càrrecs eclesiàstics com el d'arquebisbe de Burgos i de Saragossa, el d'inquisidor general i el de patriarca de les Índies Occidentals.

## Biografia

Hàbil en les intrigues cortasanes de Carles IV i, després, amb Josep Bonaparte. Va iniciar la seva carrera eclesiàstica com a col·legial del Col·legi Major de Cuenca de la Universitat de Salamanca, passant a ser canonge lectoral a Segòvia i a València. Sembla que gràcies a la seva relació íntima amb la marquesa de Mejorada, amiga personal de Maneul Godoy, la seva carrera cortesana va fructificar el 1797 amb el seu nomenament com a arquebisbe de Burgos (1797-1801) i més tard arquebisbe de Saragossa (1800-1816), unes diòcesis que gairebé no va visitar. L'amistat d'Arce amb el favorit de Carles IV i la reina Maria Lluïsa va suposar, a més, el seu nomenament com a inquisidor general el 1798, el de conseller d'Estat el 1803 i el de patriarca de les Índies Occidentals el 1806.
L'hivern del 1808, a banda d'alts càrrecs dins del clergat de la cort, s'esmenten títols com el de procapellà i almoiner major del rei, gran canceller i ministre principal de l'Orde de Carles III.La seva amistat amb Godoy, que forçosament implicava llur enemistat amb el príncep d'Astúries, el futur Ferran VII, va provocar que després del motí d'Aranjuez i l'abdicació de Carles IV, li fossin retirats els càrrec d'inquisidor general i de patriarca. Després d'uns mesos sense aparéixer per la cort, Arce tornà després de jurar fidelitat a Josep Bonaparte, que per decret del 18 de març de 1810 li retornà allò que havia perdut i li concedeix, a més, la Gran Banda de l'Orde Reial d'Espanya.

### Exili

La tornada de Ferran VII com a rei absolutista va provocar la caiguda d'Arce, que s'exilià finalment a França el 1814. Visqué a París, passant la seva vellesa amb el seu amic i soci Godoy fins a la seva mort el 1844.

## Referències

* ↑ Cadenas y Vicent, Vicente de. Extractos de los expedientes de la Orden de Carlos III. 1771-1847. Tom I. Madrid: Hidalguía, 1979, p. 189.
* ↑ Barrios Pintado, 2009, p. 103.
* ↑ Alberola, Armando; Larriba, Elisabel (Eds.). Las élites y la «Revolución de España» (1808-1814): Estudios de Homenaje al profesor Gérard Dufour (en castellà). Alacant: Publicaciones Universidad de Alicante, p. 280.
* ↑ Dufour, 1987, p. 151.
* ↑ Barrios Pintado, 2009, p. 111-114.
* ↑ Caro Baroja, 1968/1997, p. 58.

## Bibliografia

* Barrios Pintado, Feliciano. España, 1808: El Gobierno de la Monarquía (en castellà). Madrid: Reial Acadèmia de la Història, 2009.
* Caro Baroja, Julio. El Señor Inquisidor (en castellà). Madrid: Alianza Editorial, 1968/1997. ISBN 84-206-1114-X.
* Dufour, Gérard. «Don Ramón José de Arce, Arzobispo de Zaragoza, Patriarca de las Indias e Inquisidor General». A: Tres figuras del clero afrancesado (en castellà). Aix-en-Provence: Université de Provence, 1987, p. 147-193.
# Kasseri

El kasseri és un formatge grec fet amb una barreja de llet d'ovella i de cabra, de pasta dura cuita, textura cremosa i de gust fort i salat.

## Origen

Hom creu que aquest formatge, elaborat des del segle xix, es va importar des de Bulgària amb el nom de kaixkaval.

## Elaboració

El kefalotiri fresc és la materia primera del kasseri: en primer lloc, es talla en tires i es deixa reposar diverses hores. Tot seguit s'introdueixen les tires en aigua amb sal a 70ªC i es modela la massa. El kasseri madura durant 6 mesos aproximadament.

## Característiques

Té la forma d'una petita roda, és de color groc clar, fa entre 25-30 cm de diàmetre i 7-10 cm de gruix, i pesa entre 1 i 7 kg. La pasta no té escorça, és de color blanc groguenc, té una consistència untuosa i un sabor aromàtic, suau, mantegós i lleugerament picant.

## Ús gastronòmic

El kasseri és emprat avui dia per a elaborar el plat tradicional grec anomenat saganaki: es fregeix en mantega o oli d'oliva i s'amaneix amb suc de llimona. Combina molt bé amb l'ouzo i els vins blancs de vinificació moderna (com ara, els de les varietats sauvignon blanc o chardonnay).

## Observacions

És el segon formatge més apreciat pels grecs després del feta i és emprat com a substitut de la mozzarella per molts consumidors nord-americans.

## Referències

* 1 2 3 4 5 6 7 8 9 10 Engelmann, Brigitte i Holler, Peter, 2011. Manual del Gourmet del Queso. Editorial H. F. Ullmann. ISBN 9783833161223. Pàg. 429.
* ↑ Mundoquesos: Kasseri (castellà)
* ↑ Cheesenet (anglès)
* 1 2 3 4 Kasseri - Cheese.com (anglès)
* ↑ Food Terms Encyclopedia (anglès)
* ↑ Kasseri | Eat Wisconsin Cheese (anglès)
* ↑ Calories in Kasseri Cheese | Nutrition and Health Facts (anglès)
* 1 2 3 Androuet (francès) i (anglès)
* ↑ TERMCAT (català)
* ↑ Enciclopèdia Catalana Arxivat 2016-10-12 a Wayback Machine. (català)
* ↑ Les plus populaires fromages grecs Arxivat 2016-10-12 a Wayback Machine. (francès)

## Bibliografia

* Ioannis S. Arvanitoyannis, A. A. Mavropoulos: Implementation of the hazard analysis critical control point (HACCP) system to Kasseri/Kefalotiri and Anevato cheese production lines. A: Food Control. Núm. 11, 2000, pàgs. 31–40.
* Paul Kindstedt, M. Carić i L. Milanović: Pasta-Filata Cheeses. A: Patrick F. Fox: Cheese: Chemistry, Physics and Microbiology: Major Cheese Groups. Elsevier Academic Press, Londres, 2004, ISBN 0122636511. Pàgs. 251–277.

## Enllaços externs

* Kasseri - Eatglobe Arxivat 2016-10-12 a Wayback Machine. (anglès)
* Kasseri, the Ultimate Greek Table Cheese (anglès)
* Euroricette - Formaggi: Kasseri Arxivat 2016-10-12 a Wayback Machine. (italià)
* Queso Kasseri - Quesos.es (castellà)
# Filòdice

Filòdice (en grec antic Φιλοδίκη), va ser, segons la mitologia grega, una nàiade, filla d'Ínac, un déu fluvial de l'Argòlida.
Es va casar amb Leucip, i va ser la mare d'Arsínoe, Febe i Hilaïra. Arsínoe va ser Amant d'Apol·lo, segons una tradició. Febe i Hilaïra són conegudes com les Leucípides i es van casar amb Càstor i Pol·lux, els Dioscurs.

## Referències

* ↑ [https://quod.lib.umich.edu/m/moa/acl3129.0003.001/312?page=root;rgn=full+text;size=100;view=image;q1=PhilodemusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 304. ]
# John Kanzius

John S. Kanzius (1 de març 1944 a 18 de febrer, 2009) va ser un inventor nord-americà, enginyer de ràdio i televisió, propietari d'una l'estació de ràdio (anomenada la K3TUP) de Pennsilvània. Va inventar un mètode que té el potencial de tractar el càncer, inspirat per la seva pròpia batalla personal. També va inventar un dispositiu que genera hidrogen inflamable partin d'una solució d'aigua salada mitjançant l'ús d'ones de ràdio. En els mitjans de comunicació això va ser anomenat "l'aigua salada cremant". Tots dos efectes impliquen l'ús del transmissor de radiofreqüència.

## Vegeu també

* Producció d'hidrogen
* Càncer

## Enllaços externs

* Youtube
# Verds Ecologistes

Verds Ecologistes (grec Οικολόγοι Πράσινοι, Oikologoi Prasinoi) és un partit polític grec d'ideologia ecologista fundat el 2002, malgrat la renuència a participar en política dels ecologistes grecs. És membre del Partit Verd Europeu.
El Fòrum Ecològic, organisme que conduí la creació del partit, va ser fundat després d'una proposta del grup local del Moviment Ecològic de Tessalònica (Οικολογική Κίνηση Θεσσαλονίκης, Oikologiki Kinisi Thessalonikis), i va reunir membres de l'organització "Política Verda "(Πράσινη Πολιτική, Prasini Politiki), l'anterior membre grec del Partit Verd Europeu, amb altres grups ecologistes locals independents i ecologistes.
El 7 i 8 de desembre de 2002, l'Eco Fòrum convocà una conferència que es va reunir a l'edifici de l'Associació d'Advocats d'Atenes, i va decidir establir els Verds Ecologistes i va elegir a 18 membres del consell per coordinar l'establiment d'una nova entitat política. En els propers mesos, es van crear grups d'enfocament per a donar forma a la constitució i les posicions polítiques del cos, que van ser adoptats pel primer congrés del partit el maig de 2003 a la Universitat Panteion. No ha assolit representació parlamentària.

## Resultats electorals

| Any | Parlament Hel·lènic | Parlament Hel·lènic | Parlament Hel·lènic | Parlament Hel·lènic | Pos. | Govern |
| Any | Vots | % | Escons | +/− | Pos. | Govern |
| 2007 | 75,502 | 1.05% | 0 / 300 | Nou | 6è | Extraparlamentari |
| 2009 | 173,589 | 2.53% | 0 / 300 | = | 6è | Extraparlamentari |
| 2012 (I) | 185,485 | 2.93% | 0 / 300 | = | 8è | Extraparlamentari |
| 2012 (II) | 54,408 | 0.88% | 0 / 300 | = | 10è | Extraparlamentari |
| 2015 (I) | Dins de SYRIZA | Dins de SYRIZA | 1 / 300 | 1 | 1r | Coalició |
| 2015 (II) | Dins de SYRIZA | Dins de SYRIZA | 2 / 300 | 1 | 1r | Coalició |
| 2019 | No va participar | No va participar | 0 / 300 | 2 | N/A | N/A |
| 2023 (I) | 35,174 | 0.60% | 0 / 300 | = | 12è | Extraparlamentari |
| 2023 (II) | 21,054 | 0.40% | 0 / 300 | = | 12è | Extraparlamentari |

## Enllaços externs

* Verds Ecologistes - Lloc web oficial
# Juan Antonio Sagredo Marco

Juan Antonio Sagredo Marco (València, 21 de març de 1977) és un polític valencià, alcalde de Paterna (Horta Nord) des de 2015 pel Partit Socialista del País Valencià (PSPV-PSOE).
Enginyer industrial per la Universitat Politècnica de València i treballador de Ferrocarrils de la Generalitat Valenciana, accedeix a l'alcaldia de Paterna a les eleccions de 2015 gràcies a un acord amb Compromís i Esquerra Unida (EUPV) tot i que el pacte de govern es va trencar dos anys després arran de les diferències vers al projecte urbanístic que defensava el socialista i que pretenia la reclassificació de terrenys rústics per a la construcció d'un centre comercial al paratge natural de les Moles. Finalment el projecte va ser tombat per la justícia i el govern de la Generalitat Valenciana va protegir les Moles com a part del Parc Natural del Túria.
L'any 2018 l'alcalde Sagredo es va posicionar al costat de l'Associació de Veïns del barri del Plantío, una urbanització d'alt nivell adquisitiu, en contra de l'apertura d'un centre de menors al barri tal com proposava la Conselleria d'Igualtat i Polítiques Inclusives de la Generalitat Valenciana. El moviment veïnal estava encapçalat pel líder ultradretà José Luis Roberto amb qui Sagredo es va fotografiar en un homenatge de l'associació al capitost feixista. La polèmica va saltar de nou quan l'octubre de 2022 va participar en l'acte oficial en que la Policia Nacional a Paterna homenatjava a Roberto.
Sagredo va guanyar també les eleccions municipals de 2019 amb majoria absoluta, passant de 6 a 13 escons a la corporació municipal. Encara va ampliar la seua majoria amb un escó més a les eleccions de 2023. A més a més va ser triat senador al Senat espanyol a les eleccions generals celebrades el juliol de 2023.

## Referències

* ↑ S.L, EDICIONES PLAZA. «Antifraude detecta deficiencias en el ascenso del alcalde de Paterna en FGV» (en castellà). [Consulta: 5 octubre 2022].
* ↑ «Compromís rompe el pacto de gobierno en Paterna por Puerto Mediterráneo» (en castellà), 30-08-2018. [Consulta: 19 desembre 2021].
* ↑ Castelló, Carlos Navarro. «El Gobierno valenciano protege el paraje natural de Les Moles en el que se proyectó el centro comercial Puerto Mediterráneo» (en castellà), 05-03-2021. [Consulta: 19 desembre 2021].
* ↑ «L'alcalde socialista que es fotografia amb l'extrema dreta» (en catalan). [Consulta: 5 octubre 2022].
* ↑ Marco, Lucas. «La Policía Nacional premia a José Luis Roberto, líder del partido de ultraderecha España 2000» (en castellà), 04-10-2022. [Consulta: 5 octubre 2022].
* ↑ S.L, EDICIONES PLAZA. «Juan Antonio Sagredo logra la mayoría absoluta para el PSPV en Paterna #26M» (en castellà). [Consulta: 19 desembre 2021].
* ↑ «Juan Antonio Sagredo revalida el seu càrrec d'alcalde de Paterna amb majoria absoluta», 28-05-2023. [Consulta: 10 setembre 2023].
# Teixidor negre

El teixidor negre o teixidor de Vieillot (Ploceus nigerrimus) és una espècie d'ocell de la família dels plocèids (Ploceidae).

## Hàbitat i distribució

Habita boscos de l'Àfrica central i Occidental.

## Taxonomia

Alguns autors han considerat que la subespècie pròpia de l'Àfrica Occidental és en realitat una espècie de ple dret:
* Ploceus castaneofuscus Lesson, R, 1840 - teixidor negre-i-castany.

## Referències

* ↑ teixidor negre«Teixidor negre». Cercaterm. TERMCAT, Centre de Terminologia. Rev. 20/02/2022(català)
* ↑ Fitxa del teixidor de Vieillot a la pàgina del SIOC Rev. 21/05/2013 (català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ teixidor negre-i-castany«Teixidor negre». Cercaterm. TERMCAT, Centre de Terminologia. Rev. 20/02/2022(català)
# Serra del Pi

Serra del Pi és el nom dels següents llocs:
* Serra del Pi (Perauba), serra de Conca de Dalt (Pallars Jussà)
* Serra del Pi (Vidreres), serra del terme municipal de Vidreres (Gironès)
* Serra de Pi, serra del d'Abella de la Conca (Pallars Jussà)
# Reserva índia de Lake Traverse

La reserva Lake Traverse és la llar de la tribu reconeguda federalment Sisseton Wahpeton Oyate, una branca de la Nació Dakota. Fou creada després de la llei del 1889. Té un total de 106.153 acres (27.046 de propietat tribal). La capital és Old Village Agency i es divideix en set districtes: Old Agency, Big Coulee, Lake Traverse, Long Hollow, Buffalo Lake, Veblen i Enemy Swim. Ocupa parts dels comtats de Roberts (60% de la terra de la reserva), Day, Marshall, Codington, i Grant, a l'extrem nord-est de Dakota del Sud i dels de Richland i Sargeant a Dakota del Nord.
Fou creada per a les fraccions sisseton i mdekanton. Té una població resident de 10.408 habitants segons el cens dels Estats Units de 2000, dels quals 9.894 són membres registrats. Vora un terç dels habitants reclamen tenir únicament ascendència ameríndia. La comunitat més gran és la vila de Sisseton (Dakota del Sud).
L'economia es basa en la ramaderia i la manufactura de bosses de plàstic, així com el Casino Dakota-Sioux. Editen el setmanari Sota Iya Ye Yapi (Senyals de Fum). La constitució tribal fou aprovada el 16 d'octubre de 1946 i està dirigida per un consell tribal de 7 membres.

## Comunitats

* Agency Village (Dakota del Sud)
* Claire City
* Goodwill (Dakota del Sud)
* Lake City (Dakota del Sud) (la majoria, població 46)
* Long Hollow (Dakota del Sud)
* New Effington
* Ortley
* Peever
* Rosholt (Dakota del Sud)
* Sisseton
* Summit (Dakota del Sud)
* Veblen
* Waubay (part, població 15)

## Personalitats notables

* Floyd Red Crow Westerman. Actor, músic, artista i activista pels drets dels amerindis.

## Enllaços externs

* Pàgina Oficial (anglès)
# Filòcrates (orador)

Filòcrates (grec antic: Φιλοκράτης, llatí: Philocrates) fou un orador atenès de la dem d'Agnos, que va tenir part important en el tractat de pau negociat amb Filip II de Macedònia el 346 aC.
Va donar suport juntament amb Demòstenes a la petició dels amics dels atenencs fets presoners a Olint el 347 aC i es va enviar un ambaixador a negociar el seu rescat. També va proposar una moció, que es va aprovar per unanimitat, que permetia a Filip II de Macedònia enviar a Atenes un herald i diversos ambaixadors per negociar la pau. Denunciat per Licí que l'acusava que el decret era il·legal, va ser defensat per Demòstenes, ja que ell estava malalt i no va poder acudir al judici, i absolt.
Quan les negociacions de pau que es van portar a terme a Atenes ja eren a punt, Filòcrates va proposar d'enviar deu ambaixadors a Filip per negociar els acords. Quan els ambaixadors macedonis van arribar a Atenes, va suggerir de cedir davant de Filip i excloure els focis, la ciutat d'Halos i el rei dels odrisis Cersobleptes I del tractat, proposta a la qual es van oposar Èsquines d'Atenes i Demòstenes i que va haver de retirar. Va tornar a ser membre de la segona ambaixada i va afavorir a Macedònia. En compensació va rebre terres a la Fòcida com a preu de la seva traïció. Filòcrates no va amagar la seva nova riquesa, i en feia ostentació.
Un temps després Hipèrides el va acusar de traïció i per evitar la condemna se'n va anar exiliat voluntàriament. D'unes paraules de Demòstenes es dedueix que va tornar poc després potser el 338 aC, però en canvi Èsquines de Milet el situa encara a l'exili el 330 aC.

## Referències

* ↑ 3.Philocrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 302-303
# John Talabot

John Talabot és un DJ, productor i músic electrònic de Barcelona. John Talabot és el pseudònim, procedent del col·legi on va estudiar aquest DJ, Oriol Riverola.
Talabot havia publicat una sèrie de pistes el 2009, però va saltar a la fama amb la cançó Sunshine el 2010. Va llançar el seu àlbum de debut Fin, el gener de 2012 amb Permanent Vacation obtenint una qualificació de 5 estrelles per The Guardian.

## Discografia
### Singles

* My Old School (2009)
* Mathilda's Dream (2010)
* Sunshine (2010)
* Families (2011)

### Àlbums

* Fin (2012)

## Referències

* ↑ «John Talabot». Catalan Sounds. (Institut Ramon Llull). Arxivat de l'original el 2015-11-26. [Consulta: 21 novembre 2015].
* ↑ «John Talabot:fin». The Guardian, 26-01-2012.